DOLOŽKA ZLUČITEĽNOSTI

**právneho predpisu s právom Európskych spoločenstiev a právom Európskej únie**

1. **Predkladateľ právneho predpisu:** Ministerstvo práce, sociálnych vecí a rodiny Slovenskej republiky
2. **Názov návrhu právneho predpisu:** Zákon, ktorým sa mení a dopĺňa zákon č. 663/2007 Z. z. o minimálnej mzde
3. **Problematika návrhu právneho predpisu:**

a) je upravená v práve Európskych spoločenstiev:

- v primárnom práve

čl. 141 Zmluvy o založení Európskeho spoločenstva v platnom znení (Ú. v. EÚ C 321 E, 29.12.2006)

- v sekundárnom práve

* Smernica Rady 75/117/EHS z 10. februára 1975 o aproximácii zákonov členských štátov týkajúcich sa uplatňovania zásady rovnakej odmeny pre mužov a ženy v platnom znení (Ú. v. ES L 45, 19.2.1975; Mimoriadne vydanie Ú. v. EÚ, 10/zv. 01),
* Smernica Európskeho parlamentu a Rady 2006/54/ES z 5.júla 2006 o vykonávaní zásady rovnosti príležitostí a rovnakého zaobchádzania s mužmi a ženami vo veciach zamestnanosti a povolania (prepracované znenie) (Ú. v. EÚ L 204, 26.7.2006).

b) je upravená v primárnom práve Európskej únie:

 čl. 6 ods. 2 Zmluvy o založení Európskej únii v platnom znení (Ú. v. EÚ C 321 E, 29.12.2006),

c) nie je obsiahnutá v judikatúre Súdneho dvora Európskych spoločenstiev alebo Súdu  prvého stupňa Európskych spoločenstiev.

**4. Záväzky Slovenskej republiky vo vzťahu k Európskym spoločenstvám a Európskej únii:**

a) lehota na prebratie smernice alebo rámcového rozhodnutia podľa určenia gestorských ústredných orgánov štátnej správy zodpovedných za prebratie smerníc a vypracovanie tabuliek zhody k návrhom všeobecne záväzných právnych predpisov alebo lehota na implementáciu nariadenia alebo rozhodnutia z nich vyplývajúca.

Podľa čl. 54 Aktu o podmienkach pristúpenia pripojenom k Zmluve o pristúpení Slovenskej republiky k Európskej únii lehotou na prebratie smernice Rady 75/117/EHS bol 1. máj 2004. Lehota na prebratie smernice Európskeho parlamentu a Rady 2006/54/ES je 15. august 2008.

b) informácia o konaní začatom proti Slovenskej republike o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení:

Proti Slovenskej republike nebolo začaté vo veci nesplnenia povinnosti prebrať Smernicu Rady 75/117/EHS a Smernicu Európskeho parlamentu a Rady 2006/54/ES žiadne konanie o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení.

c) informácia o právnych predpisoch, v ktorých sú preberané smernice alebo rámcové rozhodnutia už prebraté spolu s uvedením rozsahu tohto prebratia.

Smernica Rady 75/117/EHS a Smernica Európskeho parlamentu a Rady 2006/54/ES je plne prebratá v nasledovných právnych predpisoch v gescii MPSVR SR:

* Ústava Slovenskej republiky v znení neskorších ústavných zákonov,
* zákon č. 99/1963 Zb. Občiansky súdny poriadok v znení neskorších predpisov,
* zákon č. 2/1991 Zb. o kolektívnom vyjednávaní v znení neskorších predpisov,
* zákon č. 308/1993 Z. z. o zriadení Slovenského národného strediska pre ľudské práva,
* zákon č. 311/2001 Z. z. Zákonník práce v znení neskorších predpisov,
* zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov,
* zákon č. 575/2001 Z. z. o organizácii činnosti vlády a o organizácii ústrednej štátnej správy v znení neskorších predpisov.
* zákon č. 461/2003 Z. z. o sociálnom poistení v znení neskorších predpisov,
* zákon č. 552/2003 Z. z. o výkone práce vo verejnom záujme v znení neskorších predpisov,
* zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov,
* zákon č.365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon),
* zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov.
1. **Stupeň zlučiteľnosti návrhu zákona s právom Európskych spoločenstiev alebo právom Európskej únie:**

a) Úplný.

**6. Gestor a spolupracujúce rezorty:** Ministerstvo práce, sociálnych vecí a rodiny Slovenskej republiky